**Involuție**

*Ucio*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Totul din nimic începe

Avansează spre creație

Puritate, inovație

Şi mintea ce o percepe

Omul în alt stadiu trece

Din plăcere-n obligație

Din tăcere-n divulgație

Trădător silit să plece

Spre o nouă lume-n care

Totu-şi are alt contur

Omul nemaifiind pur

Ci o specie de-animale

Este clasat ca atare

Cuvântul fiindu-i nul

E închis ca şi restul

Fiind pus în izolare

Prin tăcere se exprimă

Propoziția-i interzisă

Cât verbal atât şi scrisă

Pur şi simplu e o crimă

Făr' de-onoare sau de stimă

Emoția nu e permisă

Uşa cuştii e închisă

Existența-i e infimă...